Dachung Musa Bagos
An haifi Dachung Musa Bagos a ranar 4 ga watan Yunin 1977 a Apata, karamar hukumar Jos ta Arewa a jihar Filato dan siyasar Najeriya ne daga jihar Filato a karkashin jam'iyyar Peoples Democratic Party. Shi dan Majalisar Wakilan Tarayyar Najeriya ne daga mazabar Jos ta Kudu / Jos ta Gabas na Jihar Filato a Majalisar Tarayya ta Tara. An zabe shi a majalisan a 2019.

Ya fara neman ilimi ne a makarantar firamare ta Ekan, daga nan kuma ya wuce makarantar Jos Development Enterprise Commercial inda ya samu digirin sa na uku kuma ya samu shaidar difloma a  Secretariat Administration. Dachung ya wuce Jami'ar Jos inda ya sami Difloma a fannin Shari'a, daga nan kuma ya sami Makarantar  Jos ECWA Theological Seminary don faɗaɗa iliminsa da fasaharsa.

Rayuwa ta sirri da taimakon jama'a 
Domin inganta ilimin mazabar sa, Honorabul Dachung Musa Bagos ya kaddamar da ajujuwa na zamani guda biyu masu dauke da ofisoshi da shaguna da kuma nau'ra mai amfani da hasken rana ga daliban makarantar firamare ta Gwandang LEA dake Bukuru-Gyel dake karamar hukumar Jos ta kudu ta jihar Filato. Ya kuma biya wa dalibai mata na Government Technical College Bukuru kudaden makaranta tare da raba daruruwan litattafan motsa jiki ga daliban makarantar. Gidauniyar Dachung Musa Bagos ta bayar da tallafin karatu ga dalibai 598 na Makarantar Sakandaren Gwamnati ta Godong dake karamar hukumar Jos ta Gabas, da Makarantar Sakandaren Gwamnati ta Chugwi dake karamar hukumar Jos ta kudu.

Bayan wani hari da 'yan ta'addan Fulani suka kai a jihar Filato a ranar Lahadi 31 ga watan Yuli, inda aka kashe kiristoci bakwai tare da raunata wasu biyu, Bagos ya ziyarci wadanda abin ya shafa, inda ya yi Allah wadai da kashe-kashen da suka yi da cewa “abin kunya ne” da kuma “rauta”, tare da biyan kudaden jinya ga wadanda suka jikkata.

Duba kuma 
Jam'iyyar PDP

Jihar Filato

Manazarta 

Rayayyun mutane
Haifaffun 1977
People's Democratic Party state governors of Nigeria
Yan siyasan Najeriya
Yan majalisan wakilai
Yan jamiyyar PDP